CELEX: 52019PC0606
Language: hu
Date: 2019-11-27
Title: Javaslat A TANÁCS HATÁROZATA az Európai Unió által a kereskedelmi formációban ülésező Társulási Bizottságban képviselendő álláspontról

EURÓPAI BIZOTTSÁG
            Brüsszel, 2019.11.27.
            COM(2019) 606 final
            2019/0268(NLE)
            Javaslat
            A TANÁCS HATÁROZATA
            az Európai Unió által a kereskedelmi formációban ülésező Társulási Bizottságban képviselendő álláspontról
            
               
         
         
            
               INDOKOLÁS
            
            
               1.A javaslat tárgya
            
            
               E javaslat tárgya az Unió által a kereskedelmi formációban ülésező EU–Moldova Társulási Bizottságban az EU–Moldova társulási megállapodás XV. mellékletének naprakésszé tételéről szóló határozat tervezett elfogadásával kapcsolatban képviselendő álláspont meghatározásáról szóló határozat. 
            
            
               2.A javaslat háttere
            
            
               2.1.A társulási megállapodás
            
            
               Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (a továbbiakban: a megállapodás) létrehozza a mélyreható és átfogó szabadkereskedelmi térséget, amelynek célja a szorosabb gazdasági és kereskedelmi kapcsolatok kialakításához szükséges feltételek megteremtése. Ez magában foglalja a két Fél közötti árukereskedelemre vonatkozó vámok fokozatos csökkentését és eltörlését. A megállapodás 2016. július 1-jén teljeskörűen hatályba lépett.
            
            
               2.2.A kereskedelmi formációban ülésező Társulási Bizottság
            
            
               A kereskedelmi formációban ülésező Társulási Bizottságot a megállapodás 438. cikkének (4) bekezdése hozta létre, és az a megállapodás V. címe („Kereskedelem és kereskedelemmel kapcsolatos ügyek”) keretében ráruházott feladatokat látja el. Az EU–Moldovai Köztársaság Társulási Tanács 2014. december 16-i 3/2014. sz. határozatával a Társulási Tanács átruházta a kereskedelmi formációban ülésező Társulási Bizottságra a megállapodás azon mellékleteinek naprakésszé tételére vagy módosítására vonatkozó jogkört, amelyek a megállapodás V. címének („Kereskedelem és kereskedelemmel kapcsolatos ügyek”) 1., 3., 5., 6. és 8. fejezetével kapcsolatosak.
            
            
               2.3.A kereskedelmi formációban ülésező Társulási Bizottság tervezett jogi aktusa
            
            
               A megállapodás 147. cikke értelmében a Felek a kereskedelmi formációban ülésező Társulási Bizottságban megfelelő kölcsönösség alapján megvizsgálják az egymás számára nyújtható további engedmények lehetőségeit azzal a céllal, hogy javítsák – különösen a vámkontingensek hatálya alá tartozó – mezőgazdasági termékek kereskedelmének liberalizációját. Konkrétabban, a 147. cikk (5) bekezdése előírja, hogy a megállapodás hatálybalépésétől számított harmadik év során erre irányuló felülvizsgálatot kell végezni. Ezenfelül a 148. cikk (5) bekezdése lehetőséget biztosít a kereskedelmi formációban ülésező Társulási Bizottság számára arra, hogy – kölcsönös jóváhagyás mellett – módosítsa a kijátszásellenes mechanizmus hatálya alá tartozó termékek (XV-C. melléklet) küszöbmennyiségeit. 
            
            
               „A kereskedelmi formációban ülésező EU–Moldovai Köztársaság Társulási Bizottságnak a megállapodás XV. mellékletének naprakésszé tételéről szóló, 20xx. xxx. xx-i xx. sz. határozatát” (a továbbiakban: a tervezett jogi aktus) a kereskedelmi formációban ülésező Társulási Bizottság a tervek szerint írásbeli eljárással fogadja el, az EU–Moldovai Köztársaság Társulási Tanács 2014. december 16-i 1/2014. sz., a saját és a Társulási Bizottság, valamint az albizottságok eljárási szabályzatának elfogadásáról szóló határozata II. mellékletének 11. cikkével összhangban. 
            
            
               A tervezett jogi aktus célja, hogy az Európai Bizottság és a Moldovai Köztársaság közötti, a Moldovai Köztársaság kérésére a fent említett felülvizsgálat keretében kezdeményezett tárgyalások eredményeivel összhangban módosítsa a megállapodás XV. mellékletét („Vámok eltörlése”). 
            
            
               3.Az Unió által képviselendő álláspont
            
            
               Az Unió által képviselendő álláspont célja a megállapodás XV. mellékletének módosítása az Európai Bizottság és a Moldovai Köztársaság közötti tárgyalások eredményeivel összhangban.
            
            
               A megállapodás 147. cikke (4) bekezdésének és 148. cikke (5) bekezdésének rendelkezései értelmében a tárgyalások eredményeit a kereskedelmi formációban ülésező EU–Moldova Társulási Bizottság határozatával teszik hivatalossá. A Bizottság az Európai Unió működéséről szóló szerződés (a továbbiakban: az EUMSZ) 218. cikkének (9) bekezdésében foglalt eljárásnak megfelelően javaslatot terjeszt a Tanács elé, amely határozatot fogad el az Unió által a fent említett bizottságban képviselendő álláspont kialakításáról.
            
            
               A következő táblázatok összefoglalják a javasolt módosításokat: 
            
            
               1. táblázat – Módosítások a XV-A. mellékletben (az EU-ba történő moldovai kivitelre vonatkozó vámkontingensek) 
            
            
                     
                        Termék (KN-kód)
                     
                  
                  
                     
                        Jelenlegi (tonna)
                     
                  
                  
                     
                        Új (tonna)
                     
                  
               
                     
                        Csemegeszőlő frissen (08061010)
                     
                  
                  
                     
                        10 000 
                     
                  
                  
                     
                        20 000
                     
                  
               
                     
                        Szilva frissen (08094005)
                     
                  
                  
                     
                        10 000
                     
                  
                  
                     
                        15 000
                     
                  
               
                     
                        Cseresznye (a meggy kivételével) frissen (08092900)*
                     
                  
                  
                     
                        Nem létező
                     
                  
                  
                     
                        1 500
                     
                  
               
               * A XV-B. mellékletben a belépésiár-köteles termékek listájából törölni kell a „0809 29 00” 2012. évi KN-kódot és a „Cseresznye (a meggy kivételével) frissen” árumegnevezést tartalmazó sort. 
            
         
         
            
               2. táblázat – Módosítások a XV-C. mellékletben (az EU-ba történő moldovai kivitel kijátszásellenes mechanizmuson belüli küszöbmennyiségei)
            
            
                     
                        Termékkategória
                     
                  
                  
                     
                        Jelenlegi (tonna)
                     
                  
                  
                     
                        Új (tonna)
                     
                  
               
                     
                        6. Búza, liszt és labdacs
                     
                  
                  
                     
                        75 000
                     
                  
                  
                     
                        150 000
                     
                  
               
                     
                        7. Árpa, liszt és labdacs
                     
                  
                  
                     
                        70 000
                     
                  
                  
                     
                        100 000
                     
                  
               
                     
                        8. Kukorica, liszt és labdacs
                     
                  
                  
                     
                        130 000
                     
                  
                  
                     
                        250 000
                     
                  
               
                     
                        10. Feldolgozott gabonafélék
                     
                  
                  
                     
                        2 500
                     
                  
                  
                     
                        5 000
                     
                  
               
            
               3. táblázat – Módosítások a XV-D. mellékletben (a Moldovába történő uniós kivitelre vonatkozó vámkontingensek – fokozatos bevezetés)
            
            
                     
                        Vámkontingens (termékkategória)
                     
                  
                  
                     
                        Jelenlegi
                     
                  
                  
                     
                        Új
                     
                  
               
                     
                        1. vámkontingens (Sertés)
                     
                  
                  
                     
                        4 000
                     
                  
                  
                     
                        5 500 (4 500/5 000/5 500) 
                     
                  
               
                     
                        2. vámkontingens (Szárnyas)
                     
                  
                  
                     
                        4 000
                     
                  
                  
                     
                        6 000 (5 000/5 500/6 000)
                     
                  
               
                     
                        3. vámkontingens (Tejtermék)
                     
                  
                  
                     
                        1 000
                     
                  
                  
                     
                        2 000 (1 500/2 000)
                     
                  
               
                     
                        5. vámkontingens (Cukor)
                     
                  
                  
                     
                        5 400
                     
                  
                  
                     
                        9 000 (7 000/8 000/9 000)
                     
                  
               
            
               E megállapodást az Európai Tanács 2019. június 20-i, az Európai Bizottságot arra felszólító következtetéseinek tágabb összefüggésében kell vizsgálni, hogy dolgozzon ki konkrét intézkedéseket a Moldovai Köztársaság támogatására, mivel az ország kitartóan végrehajtja a megállapodásban / a mélyreható és átfogó szabadkereskedelmi megállapodásban foglalt reformokat. 
            
            
               A Bizottság a Kereskedelempolitikai Bizottság 2019. július 19-i és 2019. szeptember 6-i ülésén ismertette a tárgyalások eredményét. 
            
            
               4.Jogalap
            
            
               4.1.Eljárási jogalap
            
            
               4.1.1.Általános elvek
            
            
               Az EUMSZ 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.
            
            
               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  1
               .
            
            
               4.1.2.A jelen esetre történő alkalmazás
            
            
               A kereskedelmi formációban ülésező Társulási Bizottság a megállapodás által létrehozott szerv. A kereskedelmi formációban ülésező Társulási Bizottság által elfogadandó jogi aktus joghatással bíró jogi aktus. A megállapodás 438. cikke (3) bekezdésének megfelelően a tervezett jogi aktus a nemzetközi jog szerint kötelező érvényű lesz. A tervezett jogi aktus nem egészíti ki és nem módosítja a megállapodás intézményi keretét.
            
            
               Ezért a javasolt határozat eljárási jogalapja az EUMSZ 218. cikkének (9) bekezdése.
            
            
               4.2.Anyagi jogalap
            
            
               4.2.1.Általános elvek
            
            
               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.
            
            
               4.2.2.A jelen esetre történő alkalmazás
            
         
         
            
               A tervezett jogi aktus célkitűzése és tartalma a közös kereskedelempolitikához kapcsolódik. Ezért a javasolt határozat anyagi jogalapja az EUMSZ 207. cikke.
            
            
               4.3.Következtetés
            
            
               A javasolt határozat jogalapja ezért az EUMSZ 207. cikke (4) bekezdésének első albekezdése, összefüggésben az EUMSZ 218. cikkének (9) bekezdésével.
            
            
               5.A tervezett jogi aktus kihirdetése
            
            
               Mivel a kereskedelmi formációban ülésező Társulási Bizottság jogi aktusa módosítani fogja a megállapodás XV. mellékletét, elfogadását követően helyénvaló kihirdetni az Európai Unió Hivatalos Lapjában.
            
            
               2019/0268 (NLE)
            
            
               Javaslat
            
            
               A TANÁCS HATÁROZATA
            
            
               az Európai Unió által a kereskedelmi formációban ülésező Társulási Bizottságban képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
               mivel:
            
            
               (1)Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodást (a továbbiakban: a megállapodás) az Unió a 2016. május 23-i (EU) 2016/839 tanácsi határozat
                  2
                révén megkötötte, és a megállapodás 2016. július 1-jén hatályba lépett. 
            
            
               (2)A megállapodás 438. cikkének (3) bekezdése értelmében a kereskedelmi formációban ülésező Társulási Bizottság hatáskörrel rendelkezik olyan területekkel kapcsolatos határozatok elfogadására, amelyek kapcsán a Társulási Tanács hatáskört ruházott rá. A Társulási Tanács a 2014. december 16-i 3/2014. sz. határozatával átruházta a kereskedelmi formációban ülésező Társulási Bizottságra az egyes kereskedelemmel kapcsolatos mellékletek naprakésszé tételére vagy módosítására vonatkozó jogkört
                  3
               .
            
            
               (3)Egyeztetéseket követően – a megállapodás 147. cikkével összhangban – a Moldovai Köztársaság és az Európai Unió kölcsönösség alapján megállapodott egyes, éves vámmentes vámkontingensek alá tartozó termékek mennyiségének növeléséről. 
            
            
               (4)Az Európai Unió elfogadta a Moldovai Köztársaságból származó termékekre vonatkozó vámkontingensek mennyiségének növelését a csemegeszőlő és a szilva esetében, valamint egy cseresznyére vonatkozó új vámkontingens bevezetését. A Moldovai Köztársaság elfogadta az Európai Unióból származó termékekre vonatkozó vámkontingensek mennyiségének fokozatos növelését az „Engedményes lista (Moldovai Köztársaság)” alábbi termékei esetében: sertés (1. vámkontingens), szárnyas (2. vámkontingens), tejtermék (3. vámkontingens) és cukor (5. vámkontingens). 
            
            
               (5)A Moldovai Köztársaság a XV-C. melléklet annak érdekében történő módosítását kérte az Európai Uniótól, hogy növelje a szóban forgó megállapodás 148. cikkében előírt kijátszásellenes mechanizmuson belül a búzára (liszt és labdacs), az árpára (liszt és labdacs), a kukoricára (liszt és labdacs) és a feldolgozott gabonafélékre vonatkozó küszöbmennyiségeket.
            
            
               (6)A kereskedelmi formációban ülésező Társulási Bizottság írásbeli eljárással határozatot fogad el a megállapodás XV. mellékletének naprakésszé tételéről. 
            
            
               (7)Helyénvaló meghatározni az Unió által a kereskedelmi formációban ülésező Társulási Bizottságban képviselendő álláspontot, mivel a megállapodás XV. mellékletének naprakésszé tételéről szóló határozat kötelező érvényű lesz az Unióra nézve,
            
         
         
            
               ELFOGADTA EZT A HATÁROZATOT:
            
            
               1. cikk
            
            
               Az Unió által a kereskedelmi formációban ülésező Társulási Bizottságban a XV. melléklet naprakésszé tételével kapcsolatban képviselendő álláspont az említett bizottságnak az e határozathoz csatolt határozattervezetén alapul.
            
            
               2. cikk
            
            
               A Bizottság a kereskedelmi formációban ülésező Társulási Bizottság által elfogadott határozatot kihirdeti az Európai Unió Hivatalos Lapjában.
            
            
               3. cikk
            
            
               Ennek a határozatnak a Bizottság a címzettje.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont. 
               
               
                  
                     (2)
                  
                        A Tanács (EU) 2016/839 határozata (2016. május 23.) egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásnak az Európai Unió nevében történő megkötéséről. HL L 141., 2016.5.28., 28. o.
               
               
                  
                     (3)
                  
                        HL L 110., 2015.4.29., 40. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2019.11.27.
            COM(2019) 606 final
            MELLÉKLET
            a következőhöz:
            JavaslatA Tanács határozata
            az Európai Unió által a kereskedelmi formációban ülésező Társulási Bizottságban képviselendő álláspontról
            
               
         
         
            
               CSATOLMÁNY
            
            
               TERVEZET
            
            
               A KERESKEDELMI FORMÁCIÓBAN ÜLÉSEZŐ EU–MOLDOVA TÁRSULÁSI BIZOTTSÁG .../... SZ. HATÁROZATA
            
            
               (20xx. xxx xx.)
            
            
               a megállapodás XV. mellékletének naprakésszé tételéről
            
            
               A KERESKEDELMI FORMÁCIÓBAN ÜLÉSEZŐ TÁRSULÁSI BIZOTTSÁG, 
            
            
               tekintettel az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti, 2014. június 27-én Brüsszelben aláírt társulási megállapodásra és különösen annak 147. cikke (4) és (5) bekezdésére, 148. cikkének (5) bekezdésére és 438. cikkének (3) bekezdésére,
            
            
               mivel:
            
            
               (1)Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (a továbbiakban: a megállapodás) 2016. július 1-jén hatályba lépett. 
            
            
               (2)Egyeztetéseket követően – a megállapodás 147. cikkével összhangban – a Moldovai Köztársaság és az Európai Unió kölcsönösség alapján megállapodott egyes, éves vámmentes vámkontingensek alá tartozó termékek mennyiségének növeléséről. 
            
            
               (3)Az Európai Unió elfogadta a Moldovai Köztársaságból származó termékekre vonatkozó vámkontingensek mennyiségének növelését a csemegeszőlő és a szilva esetében, valamint egy cseresznyére vonatkozó új vámkontingens bevezetését. A Moldovai Köztársaság elfogadta az Európai Unióból származó termékekre vonatkozó vámkontingensek mennyiségének fokozatos növelését az „Engedményes lista (Moldovai Köztársaság)” alábbi termékei esetében: sertés (1. vámkontingens), szárnyas (2. vámkontingens), tejtermék (3. vámkontingens) és cukor (5. vámkontingens). 
            
            
               (4)A Moldovai Köztársaságnak a megállapodás 148. cikke szerinti kérelme alapján az Európai Unió elfogadta a búzára (liszt és labdacs), az árpára (liszt és labdacs), a kukoricára (liszt és labdacs) és a feldolgozott gabonafélékre vonatkozó küszöbmennyiségek növelését. 
            
            
               (5)A Társulási Tanács a 2014. december 16-i 3/2014. sz. határozatával átruházta a kereskedelmi formációban ülésező Társulási Bizottságra az egyes kereskedelemmel kapcsolatos mellékletek naprakésszé tételére vagy módosítására vonatkozó jogkört,
            
            
               A KÖVETKEZŐKÉPPEN HATÁROZOTT:
            
            
               1. cikk
            
            
               (1)A megállapodás XV-A. melléklete helyébe e határozat 1. melléklete lép. 
            
            
               (2)A XV-B. mellékletben a belépésiár-köteles termékek listájából törölni kell a „0809 29 00” 2012. évi KN-kódot és a „Cseresznye (a meggy kivételével) frissen” árumegnevezést tartalmazó sort. 
            
            
               (3)A XV-C. mellékletben az alábbi termékkategóriákra vonatkozó küszöbmennyiségek a következőképpen módosulnak: 
            
            
               a)A 6. termékkategória „Búza, liszt és labdacs” sorában, a „Küszöbmennyiség (tonna)” elnevezésű oszlopban a „75 000” mennyiség helyébe „150 000” mennyiség lép;
            
         
         
            
               b)A 7. termékkategória „Árpa, liszt és labdacs” sorában, a „Küszöbmennyiség (tonna)” elnevezésű oszlopban a „70 000” mennyiség helyébe „100 000” mennyiség lép;
            
            
               c)A 8. termékkategória „Kukorica, liszt és labdacs” sorában, a „Küszöbmennyiség (tonna)” elnevezésű oszlopban a „130 000” mennyiség helyébe „250 000” mennyiség lép; valamint
            
            
               d)A 10. termékkategória „Feldolgozott gabonafélék” sorában, a „Küszöbmennyiség (tonna)” elnevezésű oszlopban a „2 500” mennyiség helyébe „5 000” mennyiség lép.
            
            
               (4)A XV-D. mellékletben, az „Engedményes lista (Moldovai Köztársaság)” „Kategória” elnevezésű negyedik oszlopa a következőképpen módosul: 
            
            
               a)Minden „1. vámkontingens (4 000 t)” hivatkozás helyébe „1. vámkontingens (4 500 t; a 2021. évre: 5 000 t; és a 2022. évtől: 5 500 t)” lép; 
            
            
               b)Minden „2. vámkontingens (4 000 t)” hivatkozás helyébe „2. vámkontingens (5 000 t; a 2021. évre: 5 500 t; és a 2022. évtől: 6 000 t)” lép; 
            
            
               c)Minden „3. vámkontingens (1 000 t)” hivatkozás helyébe „3. vámkontingens (1 500 t; és a 2021. évtől: 2 000 t)” lép; 
            
            
               d)Minden „5. vámkontingens (5 400 t)” hivatkozás helyébe „5. vámkontingens (7 000 t; a 2021. évre: 8 000 t; és a 2022. évtől: 9 000 t)” lép.
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt ...-ban/-ben, ...-án/-én. 
            
            
                     
                  
                  
                     
                        a kereskedelmi formációban ülésező Társulási Bizottság részéről 
                     
                  
               
                     
                  
                  
                     
                        az elnök
                     
                  
               
               1. melléklet
            
            
               A társulási megállapodás XV-A. mellékletének NAPRAKÉSSZÉ TÉTELE 
            
            
               A XV-A. melléklet szövege helyébe a következő szöveg lép: 
            
            
               XV-A. melléklet
            
            
               Éves vámmentes vámkontingens alá tartozó termékek (UNIÓ)
            
            
                     
                        Tételszám
                     
                  
                  
                     
                        2012. évi KN-kód
                     
                     
                  
                  
                     
                        Árumegnevezés
                     
                  
                  
                     
                        Mennyiség (tonna)
                     
                  
                  
                     
                        Vám mértéke
                     
                  
               
                     
                        1.
                     
                  
                  
                     
                        07020000
                     
                  
                  
                     
                        Paradicsom frissen vagy hűtve
                     
                  
                  
                     
                        2 000
                     
                  
                  
                     
                        mentes
                     
                  
               
                     
                        2.
                     
                  
                  
                     
                        07032000
                     
                  
                  
                     
                        Fokhagyma frissen vagy hűtve 
                     
                  
                  
                     
                        220
                     
                  
                  
                     
                        mentes
                     
                  
               
                     
                        3.
                     
                  
                  
                     
                        08061010
                     
                  
                  
                     
                        Csemegeszőlő frissen
                     
                  
                  
                     
                        20 000
                     
                  
                  
                     
                        mentes
                     
                  
               
                     
                        4.
                     
                  
                  
                     
                        08081080
                     
                  
                  
                     
                        Alma frissen (az ömlesztett ipari alma kivételével, szeptember 16-ától december 15-éig)
                     
                  
                  
                     
                        40 000
                     
                  
                  
                     
                        mentes
                     
                  
               
                     
                        5.
                     
                  
                  
                     
                        08092900
                     
                  
                  
                     
                        Cseresznye (a meggy kivételével) frissen
                     
                  
                  
                     
                        1 500
                     
                  
                  
                     
                        mentes
                     
                  
               
                     
                        6.
                     
                  
                  
                     
                        08094005
                     
                  
                  
                     
                        Szilva frissen
                     
                  
                  
                     
                        15 000
                     
                  
                  
                     
                        mentes
                     
                  
               
                     
                        7.
                     
                  
                  
                     
                        20096110
                     
                  
                  
                     
                        Szőlőlé (ideértve a szőlőmustot is), nem erjesztve, 20 °C-on legfeljebb 30 Brix-értékkel, 100 kg tömegre jutó értéke meghaladja a 18 EUR-t, cukor vagy más édesítőanyag hozzáadásával is (kivéve alkoholtartalommal)
                     
                  
                  
                     
                        500
                     
                  
                  
                     
                        mentes
                     
                  
               
               
            
                     
                        Tételszám
                     
                  
                  
                     
                        2012. évi KN-kód
                     
                     
                  
                  
                     
                        Árumegnevezés
                     
                  
                  
                     
                        Mennyiség (tonna)
                     
                  
                  
                     
                        Vám mértéke
                     
                  
               
                     
                  
                  
                     
                        20096919
                     
                  
                  
                     
                        Szőlőlé (ideértve a szőlőmustot is), nem erjesztve, 20 °C-on több mint 67 Brix-értékkel, 100 kg tömegre jutó értéke meghaladja a 22 EUR-t, cukor vagy más édesítőanyag hozzáadásával is (kivéve alkoholtartalommal)
                     
                  
                  
                     
                  
                  
                     
                  
               
                     
                  
                  
                     
                        20096951
                     
                  
                  
                     
                        Koncentrált szőlőlé (ideértve a szőlőmustot is), nem erjesztve, 20 °C-on több mint 30, de legfeljebb 67 Brix-értékkel, 100 kg tömegre jutó értéke meghaladja a 18 EUR-t, cukor vagy más édesítőanyag hozzáadásával is (kivéve alkoholtartalommal)
                     
                  
                  
                     
                  
                  
                     
                  
               
                     
                  
                  
                     
                        20096959
                     
                  
                  
                     
                        Szőlőlé (ideértve a szőlőmustot is), nem erjesztve, 20 °C-on több mint 30, de legfeljebb 67 Brix-értékkel, 100 kg tömegre jutó értéke meghaladja a 18 EUR-t, cukor vagy más édesítőanyag hozzáadásával is (kivéve koncentrált vagy alkoholtartalommal)